recursal/SuperWikiNEXT-32B huggingface dataset:
**சர் வில்லியம் அண்டர் மெக்கிரியா** *(Sir William Hunter McCrea)* அகஉ (FRS) (13 திசம்பர் 1904 in டப்ளின் – 25 ஏப்பிரல் 1999) ஓர் ஆங்கிலேய வானியலாளரும் கணிதவியலாளரும் ஆவார்.

வாழ்க்கை
--------

இவரது குடும்பம் 1905 இல் கெண்ட் நகருக்குச் சென்றது. பிறகு டெர்பிசயருக்குச் சென்றது. இவர் அங்கு செசுட்டர்பீல்டு இலக்கணப் பள்ளியில் சேர்ந்தார். இவரது தந்தையார் டெர்பிசயரின் சுடாவ்லியில் உள்ள நெதெர்தோர்ப் இலக்கணப் பள்ளியின் ஆசிரியர் ஆவார். இவர் 1923 இல் கேம்பிரிட்ஜ் டிரினிட்டி கல்லூரியில் சேர்ந்து பயின்றார். இங்கு இவர் கணிதவியல் கற்றார். இவர் அங்கு 1929 இல் இரால்ப் எச். பவுலரின் கீழ் முனைவர் பட்டம் பெற்றார். இவர் பின்னர் 1929 இல் எடின்பர்கு பல்கலைக்கழகத்தின் கணிதவியல் விரிவுரையாளர் ஆனார். இவர் இலண்டன் இம்பீரியல் கல்லூரியிலும் உயர்விரிவுரையாளராகவும் உதவிப் பேராசிரியராகவும் பணிபுரிந்துள்ளார். இவர் 1936 இல் பெல்பாசுட்டு அரசி பல்கலைக்கழகத்தில் கணிதவியல் துறையின் தலைவரானார். போரில் பணியாற்றிய பிறகு, 1944 இல் அரசு ஆல்லோவே கல்லூரியில் கணிதவியல் துறையில் சேர்ந்தார் (அரசு ஆல்லோவே வளாக மெக்கிரியா கட்டிடம் இவரது நினைவாகப் பெயர் இடப்பட்டுள்ளது). இவர் 1965 இல் சூசெக்சு பல்கலைக்கழகத்தின் இயற்பியல் துறைசார்ந்த வானியல் மையத்தை உருவாக்கினார்.

கண்டுபிடிப்புகள்
----------------

இவர் 1928 இல் ஆல்பிரெக்ட் அன்சோல்டுவின் கருதுகோளைப் படித்துவிட்டு சூரியனின் முக்கால் பகுதி நீரகத்தால் ஆனது எனவும் எஞ்சிய கால்பகுதி எல்லியத்தால் ஆனது எனவும் 1% மட்டும் பிற தனிமங்களால் ஆனது எனவும் கண்டுபிடித்தார். இதற்கு முன்பு அனைவரும் சூரியன் இரும்பாலானது என நம்பியிருந்தனர். இதற்குப் பின்னர், அனைத்து விண்மீன்களிலும் நீரகம் உள்ளதை உணரலாயினர்.

இவர் 1964 இல்விண்மீன்களின் நீலத் தோற்றத்துக்கு உரிய விளக்கமாக பொருண்மை பரிமாற்ற இயங்குமுறையை முன்மொழிந்தார்.

விருதுகள்
---------

இவர் 1961 முதல் 1963 வரை அரசு வானியல் கழகத்தின் தலைவராக இருந்தார். இவர் 1965 முதல் 1966 வரை பிரித்தானிய அறிவியல் மேம்பாட்டுக் கழகத்தின் ஏ பிரிவுக்குத் தலைவராக விளங்கினார். இவர்1985 இல் வீரர் பட்டம் பெற்றார். இவர் 1976 இல் அரசு வானியல் கழகப் பொற்பதக்கத்தைப் பெற்றார். மெக்கிரியா 1999 ஏப்பிரல் 25 இல் இலெவெசுவில் இறந்தார்.

மேற்கோள்கள்
-----------

1. ↑  Leon Mestel; Bernard Pagel (2007). "William Hunter McCrea. 13 December 1904 -- 25 April 1999: Elected FRS 1952". *Biographical Memoirs of Fellows of the Royal Society* **53**: 223. doi:10.1098/rsbm.2007.0005.
2. ↑  Mestel, Leon (30 April 1999). "Obituary: Sir William McCrea – The Independent". London.. பார்த்த நாள்: 20 July 2011.
3. ↑  McCrea, Monthly Notices of the Royal Astronomical Society, 128:147, 1964; Carney, Latham, and Laird, The Astronomical Journal, 129:466–479, 2005; Perets, and Fabrycky, The Astrophysical Journal, 697:1048–1056, 2009
Historic site in தமிழ்நாடு, இந்தியாவார்ப்புரு:SHORTDESC:Historic site in தமிழ்நாடு, இந்தியா
அடுக்கங்கள்
மனிதனைப் போன்ற பாறை ஓவியங்கள்
கிபி 4-ஆம் நூற்றாண்டின் தமிழ்ப் பிராமி கல்வெட்டுகள்
**நெகனூர்பட்டி** (**Neganur Patti**) இந்தியாவின் தமிழ்நாடு மாநிலம், விழுப்புரம் மாவட்டம், வல்லம் ஊராட்சி ஒன்றியத்தில், நெகனூர் ஊராட்சியில் நெகனூர்பட்டி எனும் கிராமத்தில் ஒரு சகிமீ பரப்பில் அமைந்த சமணப் பண்பாட்டுத் தொல்லியல் தலமாகும். நெகனூர்பட்டி சமணப் பண்பாட்டுத் தலம் செஞ்சி நகரத்திற்கு வடகிழக்கே 6 கிமீ தொலைவில் உள்ளது. 

சிறுகுன்றுகள் சூழ்ந்த நெகனூர்பட்டியை **அடுக்கங்கள்** என்பர். இக்குன்றுகள் சிறுகுகைகள் கொண்டது. இக்குகைகளில் வரலாற்றுக் காலத்திற்கு முந்தைய பாறை ஓவியங்கள், தமிழ்ப் பிராமி கல்வெட்டுகள் மற்றும் சமணர் படுகைகள் கொண்டுள்ளது.

இதனையும் காண்க
--------------

* தமிழ்நாட்டில் சமணம்

மேற்கோள்கள்
-----------

* D. Ramesh, "Nadunaattu Samanakovilkal" Second edition, Tamilventhan Pathippagam, Ulundurpettai (2005).
* D. Thulasiraman, "Tamizhaga Tolpazhankalamum Poondi agazhvaippagamum", First edition, State Department of Archaeology, Chennai (2005).
* T. S. Sridhar, "Tamil-Brahmi Kalvettukal", First edition, State Department of Archaeology, Chennai (2006).

வெளி இணைப்புகள்
---------------

விக்கிமீடியா பொதுவகத்தில்,  
 ***நெகனூர்பட்டி***   
என்பதின் ஊடகங்கள் உள்ளன. 

* நெகனூர்பட்டி பாறை ஓவியங்கள் -காணொளி
* நெகனூர்பட்டி சமணக் கல்வெட்டுகள், குகைகள், படுகைகள் - காணொளி
நிலம் நீர் ஆகிய இருபரப்பிலும் செலுத்தவல்ல காற்றுமெத்தை உந்து
**காற்றுமெத்தை உந்து** அல்லது **காற்றுமெத்தை ஊர்தி** (Hovercraft), என்பது பொதுவாக நிலம் நீர் ஆகிய இருபரப்புகளிலும், அதிக மேடுபள்ளம் இல்லாமல் ஓரளவுக்குச் சமமாக இருக்கும் பொழுது, காற்றை கீழ்நோக்கி அழுத்தத்துடன் செலுத்தி முன் ஏகும் ஓர் ஊர்தி.

வரலாறு
------

1716ல் முதல் முதலாக வரலாற்றில் பதிவான ஓரளவிற்கு காற்றுமெத்தை உந்துபோல் ஒன்றை ஆக்கியவர் இம்மானுவேல் ஸ்வீடன்பர்கு (manuel Swedenborg) என்னும் ஸ்வீடன் நாட்டவர் ஆவார். இவர் ஒரு பொறி சமைப்பாளரும், மெய்யியல் அறிஞரும், கடவுள்கொள்கை அறிஞரும் ஆவார். படகு ஒன்றை தலைகீழாக கவிழ்த்தது போல இருக்கும் ஓர் ஊர்தியில், கையால் துடுப்பு போன்ற ஒன்றால் காற்றை உந்தித்தள்ளுவது போன்று மைந்த ஒரு ஊர்தியை அறிவித்திருந்தார்.

1870களின் நடுவில் பிரித்தானியப் பொறியியலாளர் சர் ஜான் ஐசாக் தார்ணிகிராப்ட் அவர்கள் படகின் அடிப்பகுதியில் உராய்வைக் குறைக்க காற்றை செலுத்துமாறு ஒரு முறையை முன்வைத்தார். காற்றை உயவுப் பொருளாக (உராய்வைத் தடுக்கும் பொருளாக) பயன்படுத்தும் பல புதிய ஆக்கங்களுக்கான காப்புரிமங்களை 1877ல் பதிவு செய்தார் எனினும், செயல்முறையில் பயன்படத்தக்க ஆக்கங்கள் ஏதும் உருவாகவில்லை. 

பயணிகளை ஏற்றிச் செல்லும் காற்றுமெத்தை ஊர்தி
பின்லாந்து பொறியாளர் டோய்வோ காரியோ என்பார் வால்டியொன் லெண்டோகோனெட்டேடாஸ் (Valtion Lentokonetehdas (VL) ) என்னும் வானூர்தி இயந்திரம் செய்யும் தொழிற்கூடத்தின் தலைவராய் இருந்தார்(. இவர் 1931ல் தரையின் மேல் பரப்பில் காற்றழுத்தத்தால் மிதக்கும் ஊர்தி ஒன்றை செய்து ஓட்டிக் காட்டினார். எனினும், போதிய பொருள் ஊக்கம் பெறாததினால் அம்முயற்சி மேலும் வளர்ச்சி அடையவில்லை. பின்லாந்தின் காப்புரிமம் எண்கள் 18630, 26122. ஆகியவை இவருடைய புதிய ஆக்கங்களை விரிக்கின்றது.

வடிவமைப்பு
----------

காற்றுமெத்தை உந்து ஒன்று அல்லது அதற்கு மேற்பட்ட விசைப்பொறியைக் கொண்டுள்ளது. பல விசைப்பொறிகள் உள்ள காற்றுமெத்தை உந்துகளில் ஒரு விசைப்பொறி விசிறியை இயக்கப்பயன்படுகிறது. இந்த விசிறியானது காற்றுமெத்தை உந்துவை அதிக அழுத்தத்துடன் தள்ள பயன்படுகிறது. கூடுதலான விசைப்பொறி உந்து சக்தியை கொடுக்கிறது.

மேற்கோள்கள்
-----------

1. ↑  Wragg, David W. (1973). *A Dictionary of Aviation* (first ). Osprey. பக். 18. பன்னாட்டுத் தரப்புத்தக எண்:9780850451634. .
**சட்டைமுனி** என்பவர் பதினெண் சித்தர்களில் ஒருவராகக் கணிக்கப்பட்டவர். இவர் ஆவணி மாதம் மிருகசீரிடம் மூன்றாம் பாதத்தில் பிறந்தார்  என்று கூறும் போகர் இவரைத் தமது சீடராக அறிமுகப்படுத்தி இவரது வரலாற்றையும் தெரிவிக்கிறார்.

வரலாறு
------

சட்டைமுனியின் பெற்றோர் விவசாயக் கூலிகளாகத் தங்கள் வாழ்க்கையை நடத்தி வந்தனர். சட்டைமுனி கோவில்களில் தட்டையேந்தி யாசகம் பெற்று தாய்தந்தையர்க்கு உதவி வந்தார். ஒருநாள் கோவில் வாசலில் வடநாட்டிலிருந்து வந்த சங்கு பூண்ட ஒரு சித்தரைக் கண்டு அவரிடம் ஏதோ ஓர் அபூர்வ சக்தி இருப்பதை உணர்ந்து சட்டைமுனி அவருடனே கிளம்பிவிட்டார். போகருடைய சீடராக வாழ்ந்த காலத்தில் கொங்கணர், கருவூரார் முதலான பல சித்தர்களின் தொடர்பு அவருக்கு ஏற்பட்டது.

சட்டைமுனி ஊர் ஊராகச் சுற்றி வரும் காலத்தில் தூரத்திலிருந்து தெரியும் திருவரங்கர் கோவில் கலசங்களை கண்டு பேரானந்தம் கொண்டார்.

இக்கோவில் நடைசாத்துவதற்குள் அரங்கனை தரிசித்து விட வேண்டுமென ஆவலாக நடந்தார். ஆயினும் பூசை முடிந்து கோவில் கதவுகள் அடைக்கப்பட்டு விட்டன. ஏமாற்றத்துடன் சட்டைமுனி, கோவில் வாசலில் நின்று அரங்கா! அரங்கா! அரங்கா! என்று கத்தினார். உடனே கதவுகள் தாமாகத் திறந்தன. அரங்கனின் தரிசனம் சட்டைமுனிக்குக் கிடைத்தது. அரங்கனின் ஆபரணங்கள் ஒவ்வொன்றாக கழன்று சட்டைமுனியின் மேல் வந்து சேர்ந்தன. சட்டைமுனி "அரங்கா!" என்று கதறிய சப்தம் கேட்டு திரண்டு வந்த ஊர்மக்கள் வியந்து நின்றனர். அனைவரும் பார்த்துக் கொண்டிருக்கும்போதே இறைவனுடன் ஒன்றாய்க் கலந்தார் சட்டைமுனி. சித்தரின் சமாதி இன்றும் திருவரங்கத்தில் இருப்பதாய் கூறப்படுகிறது

நூல்கள்
-------

* சட்டைமுனி நிகண்டு – 1200
* சட்டைமுனி வாதகாவியம் – 1000
* சட்டைமுனி சரக்குவைப்பு – 500
* சட்டைமுனி நவரத்தின வைப்பு – 500
* சட்டைமுனி வாகடம் – 200
* சட்டைமுனி கற்பம் – 100
* சட்டைமுனி உண்மை விளக்கம் – 51
* சட்டைமுனி தீட்சை - 200
* சட்டைமுனி ஞானம் - 200
* சட்டைமுனி பின் ஞானம் – 200\*சட்டைமுனி சடாட்சர கோவை - 108
* சட்டைமுனி நிகண்டு சூத்திரம் – 51
* சட்டைமுனி தண்டகம் - 81
* சட்டைமுனி மேற்படி சூத்திரம் – 52
* சட்டைமுனி குரு சூத்திரம் – 25
* சட்டைமுனி ஞான விளக்கம் - 51

மேற்கோள்கள்
-----------

1. ↑  14 ஆம் நூற்றாண்டு - மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 71.
2. ↑  மரு.ச.உத்தமராசன், "தோற்றக் கிராம ஆராய்ச்சியும், சித்த மருத்துவ வரலாறும்"

வெளி இணைப்புகள்
---------------

* பரணிடப்பட்டது 2010-03-10 at the வந்தவழி இயந்திரம்

| * பா
* உ
* தொ
18 சித்தர்கள் |
| --- |
| சித்தர்கள் | 
* அகத்தியர்
* பதஞ்சலி
* கமலமுனி
* திருமூலர்
* குதம்பைச்சித்தர்
* கோரக்கர்
* தன்வந்திரி
* சுந்தரானந்தர்
* கொங்கணர்
* சட்டைமுனி
* வால்மீகி
* இராமதேவ சித்தர்
* நந்தி தேவர்
* இடைக்காடர்
* மச்சமுனி
* கருவூரார்
* போகர்
* பாம்பாட்டி சித்தர்

 |
**சண்டிகர் தலைநகர வட்டாரம்** (*Chandigarh Capital Region*) அல்லது **பெருநகர சண்டிகர்** (*Greater Chandigarh*) வட இந்தியாவில் சண்டிகர், இந்திய பஞ்சாபின்சாகிப்ஜாதா அஜித்சிங் நகர் மாவட்டம், அரியானா மாநிலத்தின் பஞ்ச்குலா மாவட்டங்களை உள்ளடக்கிய நகரப்பகுதியாகும். இந்த வட்டாரத்தில் சண்டிகர், பஞ்ச்குலா, மொகாலி, சிராக்பூர், குரளி, கரார் நகரங்கள் அமைந்துள்ளன.

இந்த வட்டாரத்தின் வளர்ச்சியை சண்டிகர் நிர்வாகம், பெருநகர மொகாலி மேம்பாட்டு ஆணையம், அரியானா நகரிய மேம்பாட்டு ஆணையம், பஞ்ச்குலா ஆகியன மேற்பார்த்து வருகின்றன. 

வெவ்வேறு மாநிலங்களில் இருந்தாலும் தொடர்ச்சியாக வாழும் பகுதிகள் ஒன்றோடொன்று சார்ந்தே இந்த வட்டாரத்தின் பொருளியல் நிலை உருவாகியுள்ளது. இந்த நகரங்களுக்கிடையே மக்கள் போக்குவரத்தும் சரக்குப் போக்குவரத்தும் மிகுதியாக உள்ளது. நாள்தோறும் இவர்கள் பிணைந்துள்ளனர். காட்டாக, சண்டிகரில் பணியாற்றுபவர் சிராக்பூரில் வாழ்வது இயல்பு. உள்ளூர் தொழிலகங்கள் தெராபாசி, லால்ரு, பத்தி போன்ற புறநகர்பகுதிகளில் அமைந்துள்ளன.

இந்தப் பிணைப்பைக் கருத்தில் கொண்டு இந்திய அரசு சண்டிகர் தலைநகர வட்டாரத்தை அமைக்க கொள்கையளவில் ஒப்புதல் அளித்துள்ளது. இந்த வட்டார மக்களுக்கு ஒரேபோன்ற, மேம்பட்ட கட்டமைப்பு வசதிகளை உருவாக்குவதும் இந்த வட்டாரத்தில் அடங்கியுள்ள நகரங்களின் நிர்வாகங்களின் பணிகளை ஒன்றிணைப்பதும் இதன் நோக்கமாகும்.

முழுமைத் திட்டங்கள்
-------------------

இதற்கான 'முழுமைத் திட்டம் 2031' 2013ஆம் ஆண்டு சனவரியில் தயாரிக்கப்பட்டு சண்டிகர் ஒன்றியப் பகுதி நிர்வாகத்தின் ஒப்புமையை 2015இல் பெறப்பட்டுள்ளது.

மொகாலி, புதுச் சண்டிகர், சிராக்பூர், தேராபாசி, கரார், பானூர், ரோபார், இராஜ்புரா, பதேகார் சாகிப் நகரியங்களுக்கு முழுமையான திட்டத்தை பெருநகர மொகாலி நிர்வாகம் திட்டமிடுகின்றது. 

பஞ்ச்குலா,பிஞ்சோர்-கல்கா நகரிய வளாகம், பஞ்ச்குலா விரிவாக்கம் 2 ஆகியவற்றிற்கான திட்டமிடுதலை அரியானா நகரிய மேம்பாட்டு ஆணையம் மேற்கொள்கின்றது. 

அனைத்துப் பகுதிகளையும் இணைக்கும் வண்ணம் சண்டிகர் மெட்ரோ திட்டம் செயலாக்கத்தில் உள்ளது. சண்டிகர் பன்னாட்டு வானூர்தி நிலையம், மொகாலி 2015இல் திறக்க உள்ளது.

மக்கள்தொகை
----------

2011ஆம் ஆண்டு கணக்கெடுப்பின்படி அங்கமேற்கும் நகரியங்களின் மக்கள்தொகை:

| தரவரிசை | நகரியம் | பகுதி | மக்கள்தொகை (2011) |
| --- | --- | --- | --- |
| 1 | சண்டிகர் | சண்டிகர் | 1,055,450 |
| 2 | பஞ்ச்குலா | அரியானா | 210,175 |
| 3 | மொகாலி | பஞ்சாப் | 176,152 |
| 4 | சிராக்பூர் | பஞ்சாப் | 95,553 |
| 5 | கரார் | பஞ்சாப் | 60,000 |
| 6 | குரளி | பஞ்சாப் | 31,060 |

மேற்சான்றுகள்
-------------

1. ↑  "Decks cleared for Chandigarh Capital Region". *The Times of India*. 2011-10-07 அன்று மூலம் பரணிடப்பட்டது. 2016-07-08 அன்று பார்க்கப்பட்டது. Unknown parameter `|=` ignored (உதவி)
2. ↑  "Chandigarh Capital Region included in Master Plan '31". *The Times of India*. 2013-04-11 அன்று மூலம் பரணிடப்பட்டது. 2016-07-08 அன்று பார்க்கப்பட்டது. Unknown parameter `|=` ignored (உதவி)
3. ↑  "India: Major Agglomerations". .citypopulation.de. 14 December 2014 அன்று பார்க்கப்பட்டது.
படைமேலர் **வில்லியம் எல்லிசு** *(William Ellis)* (20 February 1828 – 11 December 1916) was a British astronomer and meteorologist. இவர் அரசு கழக ஆய்வுறுப்பினர்;அரசு வானியல் கழக ஆய்வுறுப்பினர்; அரசு வானிலையியல் கழக ஆய்வுறுப்பினர். இவர்1828 பிப்ரவரி 20 இல் பிரித்தானியவில் உள்ள கிரீன்விச்சில் பிறந்தார். இவர்கிரீன்விச் அரசு வான்காணக உத்வியாளரக இருந்த என்றி எல்லிசு என்பாரின் மகனாவார். இவர் 1841 இல் மாந்தக் கணினியாக அரசு வான்காணகத்தில் பணிபுரியத் தொடங்கினார். பிறகு அங்கே நோக்கீட்டாளரானார்.

  

இவர்1852 இல் தர்கம் பல்கலைக்கழக வான்காணகப் பொறுப்பையேற்றார். மறு ஆண்டே இவர்கிரீன்விச் அரசு வான்காணகத்துக்கு மீண்டார். இங்கு இவ்ர் முதலில் காலப்புலத்துக்கும் பின்னர் காந்த, வானிலையியல் புலத்துக்கும் தலைவரானார்.

இவர் 1864 இல் அரசு வானியல் கழகத்துக்கும் 1875 இல் அரசு வானிலையியல் கழகத்துக்கும் 1893 இல் அரசு கழகத்துக்கும் ஆய்வுறுப்பினராகத் தேர்ந்தெடுக்கப்பட்டார். இவர் 1886 இலும் 1887 இலும் அரசு வானிலையியல் கழகத்தின் தலைவராக விளங்கினார். எல்லிசு அருமாந்தவியல் கல்விக் கழகத்தின் உறுப்பினரும் ஆவார்.

இவர் இலண்டன், பிளாக்கீத்தில் 1916 திசம்பர் 11 ஆம் நாளில் மாரடைப்பால் இறந்தார்.

மேற்கோள்கள்
-----------

* "Obituary: William Ellis, F.R.S.". *Nature* **98**: 312–313. 21 December 1916. doi:10.1038/098312b0. Bibcode: 1916Natur..98..312W. .
* "Eugenics in Britain". *Social Studies of Science* **6** (3/4): 499–532. 1976.
மிச்செல் பிளாட்டினி, மூன்று முறை தொடர்ச்சியாக பாலோன் தி'ஓர் விருது வென்றவர்.
**பாலோன் தி'ஓர்** (**Ballon d'Or**,French pronunciation: ​[balɔ̃ dɔʁ], "Golden Ball" - தங்கப் பந்து) என்பது ஒவ்வொரு ஆண்டும் வழங்கப்படும் காற்பந்து வீரர்களுக்கான விருதாகும்; இது பொதுவாக **ஆண்டின் சிறந்த ஐரோப்பிய கால்பந்து வீரர்** என்று குறிக்கப்பட்டது. விருது வழங்கப்படும் ஆண்டுக்கு முந்தைய ஆண்டில் சிறப்பாக செயல்பட்டிருக்கிறார் என்று வாக்களிக்கப்பட்டுத் தேர்ந்தெடுக்கப்படும் வீரருக்கு இது வழங்கப்படுகிறது. ஃப்ரென்ச் கால்பந்துப் பத்திரிகையின் எழுத்தாளரான *கேப்ரியெல் ஆனோட்* என்பவரால் உருவாக்கப்பட்டது; அவர் தமது சக பத்திரிகையாளர்களை 1956-ஆம் ஆண்டில் ஐரோப்பாவின் சிறந்த கால்பந்து வீரர் எவரென வாக்களிக்கக் கூறினார். முதல் விருதை வென்றவர் பிளாக்பூல் கால்பந்துக் கழக (Blackpool F.C.) வீரரான ஸ்டான்லி மேத்யூ (Stanley Mathews) ஆவார். 

ஆரம்பத்தில், ஐரோப்பிய கால்பந்துக் கழகங்களில் விளையாடும் ஐரோப்பிய வீரர்களுக்கு மட்டுமே பத்திரைகையாளர்களால் வாக்களிக்க முடியும்; இதனால் டீகோ மரடோனா (ஐரோப்பிய கழகங்களில் விளையாடினார், ஆனால் ஐரோப்பியர் அல்லர்) மற்றும் பெலே (ஐரோப்பிய கழகங்களிலும் விளையாடவில்லை, ஐரோப்பியரும் இல்லை) போன்றோர் இவ்விருதுக்குத் தகுதி பெறவில்லை. 1995-ஆம் ஆண்டில் விருதுக்கான விதிமுறைகள் மாற்றப்பட்டு ஐரோப்பிய கால்பந்துக் கழகங்களில் விளையாடும் அனைவரும் இவ்விருதுக்குத் தகுதியானவர்களாக்கப்பட்டனர். இவ்விருதை வென்ற முதல் ஐரோப்பியர் அல்லாதவர் ஏசி மிலான் அணிவீரரான ஜார்ஜ் வியா ஆவார்; விதிமுறைகள் மாற்றப்பட்ட அவ்வாண்டே இவர் விருதைக் கைப்பற்றினார். 2007-ஆம் ஆண்டில் உலகின் எந்த வீரரும் போட்டியிடும்படி விதிமுறைகள் மாற்றப்பட்டன; வாக்களிக்கும் பத்திரிகையாளர்களின் எண்ணிக்கையும் அதிகரிக்கப்பட்டது. 2006-ஆம் ஆண்டுவரை 52 பத்திரிகையாளர்கள் வாக்களித்தனர், 2007-ஆம் ஆண்டுமுதல் உலகின் பல்வேறு நாடுகளிலிருந்து 96 பத்திரிகையாளர்கள் ஐந்து சிறந்த வீரர்களுக்கு வாக்களித்தனர்.

மூன்று வீரர்கள் இவ்விருதை மூன்று முறை வென்றுள்ளனர்: யோகன் கிரையொஃப், மிச்செல் பிளாட்டினி, மார்க்கோ வான் பாஸ்டன். மூன்று ஆண்டுகளில் தொடர்ச்சியாக மூன்று முறை வென்ற ஒரே வீரர் *மிச்செல் பிளாட்டினி* ஆவார்; 1983-லிருந்து 1985-ஆம் ஆண்டுவரை மூன்று விருதுகளையும் இவர் வென்றார். ஐரோப்பியர் அல்லாதோர் விருதுக்குப் பரிந்துரைக்கப்படலாம் என்று விதிமுறை வந்த பிறகு, இவ்விருதை வென்ற முதல் பிரேசில் நாட்டுவீரர் ரொனால்டோ ஆவார். டச்சு மற்றும் செருமானிய வீரர்களால் பாலோன் தி'ஓர் ஏழு முறை வெல்லப்பட்டுள்ளது. இத்தாலிய கழகங்களான யுவென்டசு கால்பந்துக் கழகம் மற்றும் ஏசி மிலான் ஆகியவை முறையே அதிக பாலோன் தி'ஓர் வெற்றியாளர்களை கொண்டிருந்தன; அவற்றுக்காக விளையாடும் போது ஆறு வீரர்கள் எட்டுமுறை இவ்விருதை வென்றிருக்கின்றனர். கடைசியாக பாலோன் தி'ஓர் விருது வென்றவர் லியோனல் மெஸ்ஸி ஆவார்; இவ்விருது பெரும் மூன்றாவது அர்ஜென்டினியர் ஆவார், ஆனால் முதன்முதலில் அர்ஜென்டினா குடிமகனாக வெல்பவர் இவரே.

2010-ஆம் ஆண்டில் *பாலோன் தி'ஓர்* விருதும் ஃபிஃபா ஆண்டின் உலகளவில் சிறந்த வீரர் விருதும் ஒன்றாக்கப்பட்டது; அதன்பிறகு, தங்கப் பந்து (பிஃபா) விருது ஒவ்வோராண்டும் உலகின் சிறந்த ஆண் கால்பந்து வீரருக்கு வழங்கப்படுகிறது. யூஈஎஃப்ஏ-வினால் 2011-ஆம் ஆண்டு யூஈஎஃப்ஏ ஐரோப்பாவின் சிறந்த வீரர் உருவாக்கப்பட்டது; ஃபிஃபா சிறந்த வீரர் விருதோடு இணைக்கப்பட்ட பாலோன் தி'ஓர் விருதின் பழம்பெருமையை தக்கவைக்கும் வண்ணம் இப்புதிய விருது கொண்டுவரப்பட்டது.

மேலும் பார்க்க
--------------

* தங்கப் பந்து (பிஃபா)
* ஃபிஃபா ஆண்டின் உலகளவில் சிறந்த வீரர்
* யூஈஎஃப்ஏ ஐரோப்பாவின் சிறந்த வீரர்

குறிப்புதவிகள்
--------------

1. ↑
2. ↑
இந்தியாவில் சிறப்பாக தமிழ்நாட்டில் ஆதி கிறிஸ்தவச் சமயத்தின் தாக்கங்களைப் பற்றி ஆய்வதற்கென கூறப்பட்டு நடத்தப்பட்ட ஓரு கிறிஸ்தவ சமயச் சார்பு மாநாடு **இந்தியாவில் ஆதி கிறித்தவம் மாநாடு** ஆகும். இந்த மாநாடு ஆகஸ்ட் 13 - 16 வரை நியுயோர்க்கில் நடைபெற்றது. இதைச் சென்னை ஆசியவியல் நிறுவத்தின் அப்போதையத் தலைவர் யோன் சாமுவெல் முன்னின்று ஒருங்கிணைத்தார்.

இந்த மாநாட்டில் எந்தவித வரலாற்றுப் புறவயச் சான்றுகளும் இல்லாமல் மேம்போக்காகன மிசனரி நோக்கங்களுக்கான கருத்துவாக்கங்களைக் கட்டமைக்கும் வண்ணம் கட்டுரைகள் வாசிக்கப்பட்டதாக எழுத்தாளர் ஜெயமோகன் விமர்சித்துள்ளார்.[1]

வரலாற்றுச் சான்றற்ற பிரச்சார எடுத்துக்காட்டுக்கள்
-------------------------------------------------


|  |  |  |
| --- | --- | --- |
| "| **Script error: No such module "Trim quotes".** | "|

[2]

இவற்றையும் பார்க்க
------------------

மேற்கோள்கள்
-----------

1. ↑  தமிழர்களுக்குச் சிந்திக்கச் சொல்லி தந்த புனித தாமஸ்
2. ↑  FIRST INTERNATIONAL CONFERENCE / SEMINAR ON THE HISTORY OF EARLY CHRISTIANITY IN INDIA

வெளி இணைப்புகள்
---------------

* Center for the Study of Christian Literature and Culture in Indian Languages
**கலினா டால்வா** (*Galina Talva*) ஒரு பாலே நடனக் கலைஞர் ஆவார். நியூயார்க் நகரத்தின் மாகாணங்களில் ஒன்றான பிராங்சு மாகாணத்தில் உருசியக் குடியேறி ஒருவருக்கு இவர் பிறந்தார். பிராட்வே திரையரங்கில் நடைபெற்ற குற்றமும் தண்டனையும் என்ற நாடகத்தில் இவர் யான் கைல்குட்டுடன் நடித்தார். இர்விங் பெரிலின் என்ற அமெரிக்க இசையமைப்பாளரின் கால் மீ மேடம் என்ற 1950 ஆம் ஆண்டில் நிகழ்த்தப்பட்ட இசைநகைச்சுவை நாடகத்தில் இளவரசி மரியாவாக நடித்தார். இவரே ஒலிப்பதிவில் பாடவும் செய்தார். 

1953 ஆம் ஆண்டு கலினா சோவியத் உருசிய விமானப் படைத்தலைவர் லியான் வோல்கோவ் என்பவரை மணந்தார். இதன் பின்னர் கலினா மேடை நாடகங்களில் சிறிதளவு அல்லது நடிக்காமலேயே இருந்தார். சோவியத் விவகாரங்களின் வல்லுநராக நியூசுவீக் பத்திரிகையில் வோல்கோவ் பணியாற்றினார். 1974 ஆம் ஆண்டு சனவரியில் கலினாவின் கனவர் இறந்தார் .

குறிப்புகள்
-----------

1. ↑  Pittsburgh Post-Gazette - May 27, 1952:
2. ↑  "Crime and Punishment". *Cast & Crew*. Theatricalia. 13 June 2013 அன்று பார்க்கப்பட்டது.
3. ↑  "Call Me Madam (1950 Musical Cast Recording)". *Music Review*. reviewgraveyard.com. 13 June 2013 அன்று பார்க்கப்பட்டது.
4. ↑  St Petersburg Times Oct 23 1955:
5. ↑  SAXON, WOLFGANG. "Leon Volkov of Newsweek Dies; Soviet Expert Defected in 1945; Escapes in Crash". The New York Times. 13 June 2013 அன்று பார்க்கப்பட்டது.
***தமிழுக்கு எண் ஒன்றை அழுத்தவும்*** (Thamizukku en ontrai aluththavum) 2015 ஆம் ஆண்டு நகுல், ஐஸ்வர்யா தத்தா, அட்டகத்தி தினேஷ் மற்றும் பிந்து மாதவி ஆகியோரின் நடிப்பில்,வி சந்திரன் தயாரிப்பில், ராம்பிரகாஷ் ராயப்பா இயக்கத்தில் வெளியான தமிழ்த் திரைப்படம். இப்படம் நல்ல வரவேற்பையும் பாராட்டையும் பெற்றது.

கதைச்சுருக்கம்
--------------

சூரியபுயலின் காரணமாக அலைபேசி கோபுரங்கள் செயலிழப்பதால் தகவல் தொடர்பு பாதிக்கப்படுகிறது. அப்போது நடக்கும் நிகழ்வுகளின் தொகுப்பே படத்தின் கதை.

முகிலிடம் (அட்டகத்தி தினேஷ்) தன் காதலை சொல்ல அவன் வேலைசெய்யும் இடத்திற்கு வரும் சிமி (பிந்து மாதவி) ஒரு பள்ளத்தில் சிக்கிக் கொள்கிறாள். அவள் மீது 80 டன் எடையுள்ள வாஸ்து பாறை விழும்நிலையில் உள்ளது. அலைபேசி செயலிழந்துவிடுவதால் அவள் முகிலுக்கு அனுப்பிய குறுஞ்செய்தியைப் பார்த்து அவளை முகில் காப்பாற்றுகிறானா? என்பது ஒரு கிளைக்கதை.

வாடகை மகிழுந்து ஓட்டுநரான ராஜாவின் (சதிஸ்) மகிழுந்தில் அணுகுண்டு உள்ளது. அலைபேசியின் மூலம் அதை வெடிக்கச் செய்ய முயற்சி செய்யும் வில்லன் அதை வெடிக்கச்செய்தானா? என்பது ஒரு கிளைக்கதை.

கல்லூரி மாணவர்களுக்கான அறிவியல் செயல்திட்டங்களை செய்துதரும் தொழில்நுட்ப நிபுணர் வசந்த் (நகுல்). அவனைக் காதலிக்கும் கல்லூரி மாணவி ஹரிணி (ஐஸ்வர்யா தத்தா). செயலிழந்த அலைபேசி கோபுரங்களை சரிசெய்யும் முயற்சியில் ஈடுபடும் வசந்த் அதில் வெற்றி பெறுகிறானா? சிமி காப்பாற்றப்படுகிறாளா? வெடிகுண்டு தாக்குதலில் இருந்து மக்கள் தப்பித்தார்களா? என்பதுதான் படத்தின் முடிவு.

நடிகர்கள்
---------

* நகுல் - வசந்த்
* தினேஷ் - முகில்
* ஐஸ்வர்யா தத்தா - ஹரிணி
* பிந்து மாதவி - சிமி
* ஊர்வசி - வசந்தின் தாய்
* மனோபாலா - சுவாமிநாதன்
* சதீஸ் - ராஜா
* எம்.டி. ஆசிப் - பண்டி
* அஜய் - ரமேஷ்
* சுந்தரி திவ்யா - லாவண்யா
* ஷாலு ஷம்மு - மகா
* பாலச்சந்தர் - சஞ்சய்
* ஏ. ஸ்ரீபதி பர்வதராஜ் - சீனு
* பிரதீப் நாயர்
* வனராஜ்
* பரோட்டா முருகேஷ் - மகாவின் தந்தை

இசை
---

படத்தின் இசையமைப்பாளர் எஸ். தமன். பாடலாசிரியர்கள் மதன் கார்க்கி மற்றும் யுகபாரதி.

**பாடல் வரிசை**| வ.எண் | பாடல் | பாடலாசிரியர் | பாடகர்கள் |
| --- | --- | --- | --- |
| 1 | சட்டுன்னு என்ன | யுகபாரதி | ஹரிஹரசுதன் |
| 2 | ரோபோ ரோமியோ | மதன் கார்க்கி | எம். எம். மான்சி, எம். எம். மோனிஷா |
| 3 | தமிழுக்கு எண் ஒன்றை அழுத்தவும் | மதன் கார்க்கி | அல்போன்ஸ் ஜோசப் |
| 4 | ரோபோ ரோமியோ (கரோகி) | மதன் கார்க்கி | இசை மட்டும் |
| 5 | சட்டுன்னு என்ன (கரோகி) | யுகபாரதி | இசை மட்டும் |
|  |  |  |
| --- | --- | --- |
|  <<  |  **ஜனவரி 2009** |  >>  |
| ஞா | தி | செ | பு | வி | வெ | ச |
|   | 1 | 2 | 3 |
| 4 | 5 | 6 | 7 | 8 | 9 | 10 |
| 11 | 12 | 13 | 14 | 15 | 16 | 17 |
| 18 | 19 | 20 | 21 | 22 | 23 | 24 |
| 25 | 26 | 27 | 28 | 29 | 30 | 31 |
|   |
| **MMIX** |

**ஜனவரி 2009**, 2009 ஆம் ஆண்டின் முதலாவது மாதமாகும். இம்மாதம் ஒரு வியாழக்கிழமை ஆரம்பித்து 31 நாட்களின் பின்னர் ஒரு சனிக்கிழமை முடிவடைந்தது. தமிழ் நாட்காட்டியின் படி தை மாதம் ஜனவரி 14 இல் தொடங்கி பெப்ரவரி 15 ஞாயிற்றுக்கிழமை முடிவடைந்தது.

சிறப்பு நாட்கள்
---------------

* ஜனவரி 1 - புத்தாண்டு நாள்
* ஜனவரி 1 - திருவெம்பாவை ஆரம்பம்
* ஜனவரி 7 - வைகுண்ட ஏகாதசி
* ஜனவரி 7 - கிறிஸ்துமஸ் (மரபுவழி)
* ஜனவரி 10 - பூரணை
* ஜனவரி 13 - போகி
* ஜனவரி 14 - பழைய புத்தாண்டு நாள் (மரபுவழி)
* ஜனவரி 14 - தமிழ்ப் புத்தாண்டு நாள்
* ஜனவரி 14 - தைப்பொங்கல்
* ஜனவரி 15 - மாட்டுப் பொங்கல்
* ஜனவரி 15 - திருவள்ளுவர் ஆண்டு (2040) பிறப்பு
* ஜனவரி 16 - காணும் பொங்கல்
* ஜனவரி 25 - அமாவாசை
* ஜனவரி 26 - இந்தியக் குடியரசு நாள்
* ஜனவரி 26 - உலக சுங்கத்துறை நாள்
* ஜனவரி 26 - ஆஸ்திரேலியா நாள்
* ஜனவரி 30 - மகாத்மா காந்தி நினைவு நாள்
* ஜனவரி 30 - உலக தொழுநோய் ஒழிப்பு நாள்

நிகழ்வுகள்
----------

இறப்புகள்
---------

* ஜனவரி 8 - லசந்த விக்கிரமதுங்க, இலங்கை ஊடகவியலாளர் (பி. 1958)
* ஜனவரி 12 - புலோலியூர் தம்பையா, ஈழத்து எழுத்தாளர்
* ஜனவரி 17 - கமில் சுவெலபில், செக் நாட்டுத் தமிழறிஞர் (பி. 1927)
* ஜனவரி 31 - நாகேஷ், நகைச்சுவை நடிகர் (பி. 1933)

வெளி இணைப்புகள்
---------------

* மாதாந்தர நிகழ்வுகள் (ஜனவரி 2009) பரணிடப்பட்டது 2008-11-23 at the வந்தவழி இயந்திரம்

---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**ஆந்திரப் பிரதேச தங்கிடப் பாடசாலை** என்றும் அழைக்கப்படும் **குருகுலப் பாடசாலை** என்பது ஆந்திரப் பிரதேசத்தில் உள்ள தங்கிக் கற்கும் வசதிகளோடு கூடிய ஒரு வகைப் பள்ளி ஆகும். இதை ஆந்திர மாநில அரசே நிர்வாகம் செய்து வருகிறது. இப் பள்ளியில் பயிலும் மாணவர்கள் கல்வி கற்பது மட்டுமல்லாமல் ஐந்தாம் தரம் முதல் 10 ஆம் தரம் வரை பயிலும் மாணவர்களுடன் ஒன்றாக வாழ்கின்றனர்.

ஆந்திர அரசு ஒவ்வொரு மாவட்டத்திலும் இரு உயர்ந்த தரம் கொண்ட குருகுலப் பாடசாலைகளை உருவாக்கி உள்ளது. 2013 ஆம் கல்வி ஆண்டின் பொதுத் தேர்வில் 98% பெரும்  அடைவு பெற்றுள்ளதுடன், 144 குருகுலப் பாடசாலைகள் 100% அடைவு பெற்றுள்ளன.

பள்ளிகளின் பட்டியல்
-------------------

* குருகுலப் பாடசாலை, Gparahanabegumarikapadu
* சாங்கிக சங்சேம குருகுலப் பாடசாலை, இப்ராகிம்பட்டினம்
* குருகுலப் பாடசாலை, சத்நகர்
* குருகுலப் பாடசாலை, தனேலங்கா, அமலபுரம்
* குருகுலப் பாடசாலை, கோரந்த்லா
* குருகுலப் பாடசாலை, மசிலிப்பட்டினம்
* குருகுலப் பாடசாலை, வட்டெமனு, கடப்பா
* ஆந்திரப் பிரதேச தங்கிடப் பாடசாலை, சர்வைல்
* ஆந்திரப் பிரதேச தங்கிடப் பாடசாலை, கொடிகெனஹள்ளி
* ஆந்திரப் பிரதேச தங்கிடப் பாடசாலை, தாடிகொண்டா
* சாங்கிக சங்சேம குருகுலப் பாடசாலை,மஞ்சிரால்

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2013-06-09 அன்று மூலம் பரணிடப்பட்டது. 2017-10-31 அன்று பார்க்கப்பட்டது.
**பால் கிரக்மேன்** (*Paul Krugman*, பிறப்பு: பெப்ரவரி 28, 1953) அமெரிக்க பொருளியல் நிபுணரும், ஆசிரியரும், பத்தி எழுத்தாளரும், அறிஞரும் ஆவார். இவர் 2008 ஆண்டு பொருளாதாரத்துக்கான நோபல் நினைவு பரிசு பெற்றவராவார். புது வணிக தேற்றத்தில் இவருடைய பங்களிப்புக்காக இப்பரிசு இவருக்கு வழங்கப்பட்டது. 
தற்போது பிரின்ஸ்டன் பல்கலைக்கழகத்தில் பொருளாதாரம் & பன்னாட்டு இயல் ஆசிரியராக பணியாற்றி வருகிறார், 2000 லிருந்து வாரமிருமுறை **தி நியுயார்க் டைம்ஸ்** நாளிதழில் பத்தி எழுதி வருகிறார்.

வாழ்க்கை வரலாறு‍
----------------

யேல் பல்கலைகழகத்தில் பொருளாதாரத்தில் இளங்கலை பட்டமும், எம்.ஐ.டி. (Massachusetts Institute of Technology)யில் முனைவர் பட்டமும் பெற்றவர். 1999-ம் ஆண்டு முதல் நியூயார்க் டைம்ஸ் இதழில் பொருளாதார கட்டுரைகளை எழுதிவருகிறார். ஸ்டான்போர்ட், எம்.ஐ.டி. லண்டன் ஸ்கூல் ஆஃப் எகனாமிக்ஸ், கலிபோர்னியா பல்கலைக்கழகம் உள்ளிட்ட உலகின் முக்கியமான பல்கலைக்கழகங்களில் பொருளாதார பாடம் எடுத்துள்ளார். 20 புத்தகங்கள், 200க்கும் மேற்பட்ட கட்டுரைகள் என பொருளாதாரம் குறித்து தொடர்ந்து எழுதி வருகிறார்.

ஆதாரங்கள்
---------

1. ↑  
"பால் குருக்மென் - இவரைத் தெரியுமா?". தி தமிழ் இந்து‍. டிசம்பர் 18, 2013. டிசம்பர் 18, 2013 அன்று மூலம் பரணிடப்பட்டது. டிசம்பர் 18, 2013 அன்று பார்க்கப்பட்டது.

இவற்றையும் பார்க்கவும்
----------------------

* நோபல் பரிசு
* நோபல் பரிசு பெற்றவர்கள் பட்டியல்
|  |  |  |
| --- | --- | --- |
| << |  **சனவரி 2010** | >> |
| ஞா | தி | செ | பு | வி | வெ | ச |
|  |  |  |  |  | 1 | 2 |
| 3 | 4 | 5 | 6 | 7 | 8 | 9 |
| 10 | 11 | 12 | 13 | 14 | 15 | 16 |
| 17 | 18 | 19 | 20 | 21 | 22 | 23 |
| 24 | 25 | 26 | 27 | 28 | 29 | 30 |
| 31 |  |  |  |  |  |  |
| **MMXXII** |
|

**ஜனவரி 2010**, 2010 ஆம் ஆண்டின் முதலாவது மாதமாகும். இம்மாதம் ஒரு வெள்ளிக்கிழமை ஆரம்பித்து 31 நாட்களின் பின்னர் ஒரு ஞாயிற்றுக்கிழமை முடிவடைந்தது. தமிழ் நாட்காட்டியின் படி தை மாதம் ஜனவரி 14, வியாழக்கிழமை தொடங்கி, பெப்ரவரி 13 வெள்ளிக்கிழமை முடிவடைந்தது.

சிறப்பு நாட்கள்
---------------

* ஜனவரி 1 - ஆங்கிலப் புத்தாண்டு
* ஜனவரி 1 - திருவெம்பாவை முடிவு
* ஜனவரி 6 - இயற்பகை நாயனார் குருபூசை
* ஜனவரி 7 - மானக்கஞ்சாற நாயனார் குருபூசை
* ஜனவரி 7 - கிறிஸ்துமஸ் (மரபுவழி)
* ஜனவரி 13 - போகி
* ஜனவரி 14 - தமிழ்ப் புத்தாண்டு
* ஜனவரி 14 - தைப்பொங்கல்
* ஜனவரி 15 - மாட்டுப் பொங்கல்
* ஜனவரி 15 - திருவள்ளுவர் ஆண்டு (2041) பிறப்பு
* ஜனவரி 16 - காணும் பொங்கல்
* ஜனவரி 26 - இந்தியக் குடியரசு நாள்
* ஜனவரி 26 - உலக சுங்கத்துறை நாள்
* ஜனவரி 26 - ஆஸ்திரேலியா நாள்
* ஜனவரி 30 - தைப்பூசம்
* ஜனவரி 30 - மகாத்மா காந்தி நினைவு நாள்
* ஜனவரி 30 - உலக தொழுநோய் ஒழிப்பு நாள்

நிகழ்வுகள்
----------

இறப்புகள்
---------

வெளி இணைப்புகள்
---------------

* மாதாந்தர நிகழ்வுகள் (ஜனவரி 2010) பரணிடப்பட்டது 2008-11-23 at the வந்தவழி இயந்திரம்

---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**வசந்தராவ் பல்சிங் நாயக்** (*Vasantrao Naik*, சூலை 1, 1913 - 18 ஆகத்து 1979) 1963 முதல் 1975 வரை மகாராஷ்டிரா முதலமைச்சராக பணியாற்றிய இந்திய அரசியல்வாதி ஆவார். இந்த தேதி வரை மகாராஷ்டிராவின் நீண்ட கால முதலமைச்சராக அவர் இருக்கிறார்.

தனிப்பட்ட வாழ்க்கை
------------------

மகாராஷ்டிராவின் தெற்கு விதர்பா பகுதியின் யவத்மால் மாவட்டத்தில் வி. பி. பி. நாயக் பிறந்தார். அடிமட்ட அரசியலில் அவரது அனுபவம் அவரை ஒரு பொறுப்பான சட்டமன்ற உறுப்பினராக உருவாக்கியது.

1957-1957 ஆண்டுகளில் 1957-1957 ஆண்டுகளில் மத்திய பம்பாய் மாநிலத்தின் மத்தியப் பிரதேச சட்டமன்ற உறுப்பினராகவும், 1960 ஆம் ஆண்டு முதல் 1977 வரை மஹாராஷ்டிராவின் உறுப்பினராகவும் இருந்தார். 1952 இல் அவர் மத்தியப் பிரதேச அரசாங்கத்தின் வருவாய்க்கான பிரதி அமைச்சராக நியமிக்கப்பட்டார்.. அவர் 1957 ல் ஒத்துழைப்புக்கான அமைச்சராகவும், பின்னர், பம்பாய் மாநில அரசாங்கத்தின் வேளாண் அமைச்சராகவும் நியமிக்கப்பட்டார். 1960 முதல் 1963 வரை அவர் மகாராஷ்டிராவின் அரசில் வருவாய் அமைச்சராக இருந்தார்.

மரோராவ் கன்னாம்வரின் இறந்த பிறகு, நாகு மகாராஷ்டிரா முதலமைச்சராக தேர்ந்தெடுக்கப்பட்டார், 1963-1975 ஆண்டுகளில் அவர் பதினொரு ஆண்டுகளுக்கு மேலாக இருந்தார். மகாராஷ்டிராவில் பசுமைப் புரட்சியின் தந்தையாக அவர் கருதப்படுகிறார். அவர் 1977 இல் வாஷிமில் இருந்து 6 வது மக்களவைக்கு தேர்ந்தெடுக்கப்பட்டார்.

இறப்பு
------

வி.பீ. நாயக் சிங்கப்பூரில் 18 ஆகஸ்ட் 1979 இல் இறந்தார். பின்னர் அவரது மருமகன் சுதாகரராவ் நாயக் மகாராஷ்டிரா முதலமைச்சராக ஆனார்.

குறிப்புகள்
-----------

1. ↑  Bhanage, Mihir (30-11-2015). "Mahanayak Vasant Tu Movie Review". *தி டைம்ஸ் ஆஃப் இந்தியா*.. பார்த்த நாள்: 7-12-2015.
2. ↑  Bhatt, S. C.; Bhargava, Gopal K. (2006). *Land and People of Indian States and Union Territories*. **Volume XVI**. Gyan Publishing House. பக். 667.
3. ↑  "Indian VIP dies". *The Straits Times*. 21-08-1979. p. 11.
அலைகள்
------

சக்தி ஊடுகடத்தப்படும் ஒரு நுட்பம் அலை இயக்கமாகும். அதாவது அலைகள் பயணிக்கும் போது ஒரு புள்ளியில் இருந்து இன்னொரு புள்ளிக்கு அதனுடன் சக்தியும் பயணிக்கின்றது.

அலைகளின் வகைகள்
---------------

* அலைகள் உருவாகும் முறைகளின் அடிப்படையில் பொறிமுறையலைகள், மின்காந்த அலைகள் எனப் பிரிக்கப்படுகின்றன.
* அலைகள் பயணிக்கும் முறையின் அடிப்படையில் குறுக்கலைகள், நீள்பக்க அலைகள் எனப்பிரிக்கப்படுகின்றன.

பொறிமுறையலைகள்
--------------

சடப்பொருட்களின் அதிர்வு காரணமாக உருவாகும் அலைகள் பொறிமுறையலைகள் எனப்படும்.

உதாரணம் : ஒலியலைகள், கடலலைகள், சுனாமியலை.

### அதிர்வு

ஒரு பொருள் அல்லது தொகுதி தனது ஆரம்ப நிலையில் இருந்து இருபுறமும் சென்று வரும் ஒழுங்கான செயற்பாடு அதிர்வு எனப்படும்.
உதாரணம்: அடிமட்டம் ஒன்றை மேசையின் ஓரத்தில் வைத்து தட்டுதல்

மின்காந்த அலைகள்
----------------

மின்னேற்றங்களின் அதிர்வினால் அல்லது அவை ஆர்முடுகுவதால் உருவாகும் மின்னின் இயல்புகளையும் காந்தத்தின் இயல்புகளையும் கொண்ட அலைகள் மின்காந்த அலைகள் எனப்படும்.
உதாரணம் :- ஒளியலைகள், எக்ஸ் கதிர், வானொலி அலைகள்.

நெட்டாங்கலைகள்
--------------

அலைகள் பயணிக்கும் போது ஊடகத்தின் துணிக்கைகள் அதனுடன் சேர்ந்து இயங்குமாயின் அது நெடுக்கலை அல்லது நெட்டாங்கலை எனப்படும்.

உதாரணம் வளியில் ஒலியலைகள் பயணிப்பதைக் குறிக்கும்.
நெட்டாங்கலைகள் பயணிக்கும் போது செருக்கலும் ஐதாக்கலும் ஏற்படும்.அலை செல்லும் போது ஊடகத்தின் துணிக்கைகள் நெருக்கலுக்கும் ஐதாக்கலுக்கும் உட்படும்.

குறுக்கலைகள்
------------

அலைகள் பயணிக்கும் போது ஊடகத்தின் துணிக்கைகள் செங்குத்தாக அசையுமாயின் அது குறுக்கலையாகும்.
உதாரணம் :நீரில் தோன்றும் அலைகளின் இயக்கம், மின்காந்த அலைகள் செல்லும் போது குறுக்கலை வடிவிலேயே பயணிக்கும்.
குறுக்கலைகள் செல்லும் போது முடிகளும் தாழிகளும் உருவாகும்.

அலைகளின் இயக்கத்தின் போது அலைவு காலம், மீடிறன், வீச்சம், அலைநீளம், வேகம் என்பன அமையும்.

மேலும் படிக்க
-------------
**நீலகிரி விரைவுத் தொடருந்து** (*Nilgiri Express* நீல மலை எக்ஸ்பிரஸ் அல்லது நீலகிரி எக்ஸ்பிரஸ்) மத்திய சென்னை மற்றும் மேட்டுப்பாளையம் (கோயம்புத்தூர்) இடையே இயங்கும் விரைவுத் தொடருந்து ஆகும். இது இந்திய இரயில்வே மூலம் இயக்கப்படுகிறது.

அறிமுகம்
--------

நீலகிரி மலையின் காரணமாக இந்தத் தொடர் வண்டி இப்பெயர் பெற்றது.இந்த மலைத்தொடர் வண்டியை, முக்கியமாக ஊட்டி, குன்னூர் மற்றும் கோத்தகிரி மற்றும் மேட்டுப்பாளையம் ஆகிய இடங்களுக்கு பயணிக்க முதன்மை நோக்கமாக திட்டமிடப்பட்டுள்ளது. நீலகிரி மலை தொடர்வண்டிப் போக்குவரத்து மூலம் இது நீலகிரி பயணிகள் வண்டிக்கு இணைக்கப்படுகிறது. இதன் மூலம் பயணிகள் உதகமண்டலம் செல்ல இயலும்.

1997-98 வரை உள்ள பெட்டிகள்
--------------------------

இந்த தொடருந்துக்கு 1997-98ஆம் ஆண்டு வரையில் இரண்டிலும் வெள்ளைக் கோடுகளுடன் ஜன்னல்களுக்கு மேலேயும், கீழேயும் அடர்ந்த நீல வண்ணப் பெட்டிகளை  கொண்டிருந்தது. அந்த சமயத்தில் மற்ற வண்டிகள் அரக்கு வண்ணத்தினைக் கொண்டிருந்தது.

வண்டி எண்
---------

இரு திசைகளிலும் தினசரி இரவில் இயக்கப்படுகிறது. சென்னையில் இருந்து மேட்டுப்பாளையம் வரை 12671 தொடருந்தும் மேட்டுப்பாளையத்திலிருந்து சென்னை வரை 12672 தொடருந்தும் இயக்கப்படுகின்றன.

நிறுத்தங்கள் மற்றும் தொலைவு உள்ளடக்கியது
----------------------------------------

1. சென்னை சென்ட்ரல் (0 கிமீ)
2. அரக்கோணம் சந்திப்பு(69 கி.மீ)
3. காட்பாடி சந்திப்பு(130 கிமீ)
4. சேலம் சந்திப்பு(334 கிமீ)
5. ஈரோடு சந்திப்பு(396 கிமீ)
6. திருப்பூர் (446 கிமீ)
7. கோயம்புத்தூர் வடக்கு சந்திப்பு (494 கிமீ)
8. கோயம்புத்தூர் சந்திப்பு (49)
9. மேட்டுப்பளையம் (532கிமீ)

முன்பதிவு ஒதுக்கீடு
-------------------

நீலகிரி மாவட்ட மக்களை முதன்மைப் பயணிகளாகக் கொண்டு இந்த வண்டி இயக்கப்பட்டாலும் அந்த மாவட்டத்திற்கு இந்த வண்டி செல்லவில்லை.. ஊட்டி, குன்னூர், வெலிங்டன், அருவன்காடு, கெட்டி, கோத்தகிரி மற்றும் கூடலூர் ஆகிய இடங்களில் முன்பதிவு செய்ய அலுவலகங்கள் உள்ளன. இதில் கோத்தகிரி மற்றும் கூடலூர் ஆகிய வழித்டஹ்டங்கள் வழியாக இந்த வண்டி செல்லாது.

தொடரி இயங்கி இணைப்புகள்
-----------------------

சென்னை ஈரோடு-கோயம்புத்தூர் சந்திப்பிலிருந்து ஈரோடு / ராயபுரம் டபிள்யூஏபி 4 அல்லது ராயபுரம் வெய்ப் 7 எலக்ட்ரானிக் என்ஜினினால் இந்த ரயில் இயக்கப்படுகிறது. கோயம்புத்தூரில், ஒரு இடம் மாறுகிறது. 38 கி.மீ நீளம் கொண்ட கோயம்புத்தூர்-மேட்டுப்பாளையம் நீட்டிக்கப்பட்டது சமீபத்தில் மின்சாரமயமாக்கப்பட்டது, அதே வேகத்தை இரண்டாகப் பிரித்து இந்த ரயில்களில் ரயில் இழுக்க பயன்படுத்தப்படுகிறது.

இந்த வண்டி ஈரோடு சந்திப்ப அல்லது அரக்கோணம் சந்திப்பு ,ராயபுரம் மின்சார பொறி மூலம் மத்திய சென்னையிலிருந்து மேட்டுப்பாளையம் ( **MTP** ) வரை இழுத்துச் செல்லப்பட்டு கோயம்புத்தூர் சந்திப்பில் தொடர் வண்டி இயக்கி மூலம் மீண்டும் இந்தப் பயணம் திரும்புகிறது.கோயம்புத்தூர்-மேட்டுப்பாளையம் பாதை 2007 இல் மின்மயமாக்கப்பட்டது, தொடர் வண்டி இயக்கி மூலம் இந்த வண்டி இரு திசைகளிலும் இழுத்துச் செல்லப் பயன்படுத்தப்படுகிறது.

மேற்கோள்கள்
-----------

1. ↑  "Extra sleeper coach in Grand Trunk, Nilgiri Express". தி இந்து. Chennai. 21 June 2012.. பார்த்த நாள்: 2012-09-23.
2. ↑  Indian Railways Passenger Reservation Enquiry

வெளி இணைப்புகள்
---------------

* நீலகிரி எக்ஸ்பிரஸ் வழித்தடம்
தமிழீழ காவல்துறை
**தமிழீழ காவல்துறை** என்பது தமிழீழ விடுதலைப் புலிகளால் இலங்கையின் வட, கிழக்கு மாகாணங்களில் அவர்களது கட்டுப்பாட்டிலுள்ள பிரதேசங்களில் செயற்படுத்தப்பட்ட காவல்துறை ஆகும்.

1991, நவம்பர் 19 இல் யாழ்ப்பாணத்தில் தமிழீழக் காவற்றுறையின் முதலாவது அணி பயிற்சி முடித்து தம் கடமைக்குச் சென்றது. மிகக்குறைந்த வளங்களோடும் மட்டுப்படுத்தப்பட்ட ஆட்பலத்தோடும் யாழ்ப்பாணத்தில் இயங்கத் தொடங்கிய காவற்றுறையின் சேவை படிப்படியாக மற்ற இடங்களுக்கும் விரிவாக்கப்பட்டது. தமிழீழ எல்லைகளைப் பாதுகாக்கும் பணியிலும் அவ்வப்போது இவர்கள் செயற்பட்டுள்ளனர்.
காவல் துறையின் பிரிவுகள். குற்றபிரிவு / விசேட குற்றபிரிவு /போக்குவரத்து பிரிவு /புலனாய்வுபிரிவு /தமிழீழ தேசிய தலைவரின் நேரடி விசாரைண பிரிவு /ஆளணி மற்றும் நிர்வாக பிரிவு /விசேட தாக்குதல் பிரிவு /மக்கள் பொதுநல சேவை பிரிவு போன்றன இயங்கின தமிழீழ காவல் துறை தேசிய தலைவர் பிரபாகரன் நேரடி வழிகாட்டலில் இயங்கியது இதற்கு பொறுப்பாளர்களாக 
பா.நடேசனும்.பின்னர் இளங்கோ என்ற ரமேசும். இயங்கினர்.

  

  

2009, மே மாதத்தில் ஈழப்போர் முடிவடைந்ததை அடுத்து தமிழீழ காவல்துறை செயலிழந்தது.

வெளி இணைப்பு
------------

* தமிழீழ காவல்துறை பற்றிய ஒர் அலசல் பரணிடப்பட்டது 2021-02-11 at the வந்தவழி இயந்திரம்
* தமிழீழக் காவற்றுறை -பதினைந்தாண்டுகள் நிறைவு
* உலகம் பார்த்து வியந்த தமிழீழக் காவல் துறை
சிரியா நாட்டின் அலெப்போ நகரில் 15 ஆப்ரல் 2017 அன்று தற்கொலை வாகனத் தாக்குதல் நடத்தப்பட்டது. பேருந்து மீது இத்தாக்குதல் நடத்தப்பட்டபோது பொதுமக்கள் 126 பேர் கொல்லப்பட்டனர். இதில் 70 பேர் குழந்தைகளாவர். சண்டைப்பகுதியில் உள்ள பொதுமக்களை உடன்படிக்கையின்படி பேருந்து மூலம் வெளியேற்றும்போது இத்தாக்குதல் நடத்தப்பட்டது. *ரஷிதீன்* மாவட்டத்தில் உள்ளூர் நேரப்படி 15:30 மணிக்கு, காயமடைந்த அகதிகளை வெளியேற்றும் பேருந்தானது சோதனைச் சாவடியில் நிறுத்தி வைக்கப்பட்டிருந்தபோது மகிழுந்து ஒன்றைத் தற்கொலை வாகனமாகப் பயன்படுத்தி பேருந்து மீது தாக்குதல் நடத்தப்பட்டது. இத்தாக்குதல் காரணமாக பொதுமக்களை அப்பகுதியிலிருந்து வெளியேற்றும் நடவடிக்கை உடனடியாக நிறுத்தப்பட்டது. பின்னர் 19 ஏப்ரல் 2017 அன்று பலத்த பாதுகாப்பினூடே மீண்டும் மக்களை வெளியேற்றும் நடவடிக்கை தொடங்கியது. தாக்குதலுக்கு மூன்று நாட்களுக்குப் பின்னர் ஐக்கிய நாடுகள் சபை இத்தாக்குதல் போர்க் குற்றம் என கண்டனம் தெரிவித்தது. மேலும் இது தொடர்பாக விசாரணை நடத்தப்படும் என்றும் அறிவித்தது. இத்தாக்குதலுக்கு எவரும் பொறுப்பேற்கவில்லை. தாக்குதல் நடத்தப்பட்டப் பகுதி மக்கள் ஆக்கிரமிப்பு கிளர்ச்சியாளர்களுக்கு ஆதரவளிக்காமல் அரசுக்கு ஆதரவளிப்பவர்களாக இருந்தபடியால் இத்தாக்குதலைக் கிளர்ச்சியாளர்கள் நடத்தியிருக்கலாம் என *சிரியா*வின் தொலைக்காட்சிகள் செய்தி வெளியிட்டன. ஆனால் *அஹ்ரார்- அல் ஷாம்* இதை மறுத்துள்ளது, மேலும் எதிர்க்கட்சிகள், சிரியா அரசு கான் ஷேய்குன் இரசாயனத் தாக்குதல் நிகழ்விலிருந்து மக்கள் கவனத்தைத் திசைதிருப்பும் பொருட்டு இத்தாக்குதலை நடத்தியிருக்கலாம் எனக் கருத்து தெரிவித்தன.

மேற்கோள்கள்
-----------

1. ↑  "Syria evacuees bomb attack death toll rises to 112: monitor". *AFP*. 16 April 2017.
2. ↑  "Dozens killed after bomb explodes near Aleppo evacuation bus convoy". CBC News. 15 April 2017.
3. ↑  "Syria war: Evacuations resume after deadly bombing". BBC News Online. 19 April 2017. 19 April 2017 அன்று பார்க்கப்பட்டது.
4. ↑  www.un.org/apps/news/story.asp?NewsID=56575
5. 1 2  Sanchez, Raf. "Dozens killed as suicide bomber hits convoy of civilians evacuating besieged Syrian towns". *Telegraph*. 15 April 2017 அன்று பார்க்கப்பட்டது.
6. ↑  "Syria evacuations resume after weekend car bomb kills more than 100". France24. 19 April 2017. 19 April 2017 அன்று பார்க்கப்பட்டது.
***குரங்கு பொம்மை*** (*Kurangu Bommai*) நித்திலன் சுவாமிநாதன் இயக்கத்திலும் எழுத்திலும் தமிழில் 2017இல் வெளியான திகில் திரைப்படம். இத்திரைப்படத்தினை ஷ்ரேயா ஸ்ரீ மூவீஸ் எல்எல்பி என்னும் நிறுவனம் வெளியிட்டுள்ளது. இப்படத்தில் விதார்த், பாரதிராஜா, டெல்வினா ஆகியோர் நடித்துள்ளனர். இத்திரைப்படம் என். எஸ். உதயகுமாரின் ஒளிப்பதிவிலும் பி. அஜ்னீஷ் லோக்நாத் இசையிலும் அபிநவ் சுந்தர் நாயக் படத்தொகுப்பிலும் செப்டம்பர் 1 2017 அன்று வெளியானது.

நடிகர்கள்
---------

* விதார்த் - கதிராக
* பாரதிராஜா -சுந்தரமாக
* டெல்வினா டேவிஸ் - விஜியாக
* பி.எல். தேனப்பன் -ஏகாம்பரமாக
* இளங்கோ குமரவேல்-சேகராக
* கல்கி சிந்தனையாக
* கஞ்சா கறுப்பு-விஜியின் சகோதரராக
* பாலாசிங்-விஜியின் தந்தையாக
* இரமா-கதிரின் அன்னையாக
* கிருஷ்ணமூர்த்தி
* அபுல் ஃபசல்
* ஹசீப்

கதை
---

பணப்பேராசை நல்ல ஒரு நட்பை, அன்பை, நல்லுறவை எப்படி எல்லாம் சீரழிக்கின்றது என்பதே குரங்கு பொம்மை திரைப்படத்தின் அடிப்படைக் கதைக்கருவாகும்..தஞ்சாவூரில் சிலை கடத்தல் வேலையச் செய்பவர் ஏகாம்பரம். ஏகாம்பரத்திடம் பல ஆண்டுகளாக நண்பன் என்னும் பாசத்தின் அடிப்படையில் சுந்தரம் வேலை செய்கிறார். அவரது மகனான கதிர், தஞ்சாவூரில் இருந்து சென்னைக்குச் சென்று அங்கு வாடகை மகிழுந்து ஓட்டுநராகப் பணி செய்கின்றார். ஏகாம்பரத்திடம் தன் தந்தை உடனிருந்து வேலை செய்வதை கதிர் வெறுக்கின்றார் அதை அவரின் தந்தையிடமும் தெரிவிக்கின்றார். ஏகாம்பரம், சுந்தரின் கூடா நட்பினால் கதிரின் திருமணம் தடைபடுகின்றது. இச்சூழலில், நண்பன் கொடுத்த ‘குரங்கு பொம்மை’ படம் வரைந்த பையுடன் மகனுக்குத் தெரியாமல் சென்னைக்கு செல்கின்றார் சுந்தரம். அந்தக் குரங்குபடம் வரையப்பட்ட பையில் ஐந்து கோடி மதிப்புடைய கடத்தல் பொருள் உள்ளது. அதை சுந்தரம் கொடுக்க வேண்டிய சரியான இடத்தில் கொடுக்கும் நிலையில் நடந்த நிகழ்வுகளும் அதனால் ஏற்படும் விளைவுகளும் என்ன என்பதே பரபரப்பான திகிலூட்டும் மீதிக்கதை.

சான்றுகள்
---------

1. ↑
2. ↑
3. ↑
4. ↑
5. ↑
6. ↑
7. ↑
**அலைகளின் குறுக்கீடு** என்பது இரண்டு அல்லது அதற்கு மேற்பட்ட அலைகள் குறுக்கீடு செய்து அல்லது இணைந்து ஒரு புதிய அலையைத் தோற்றுவது ஆகும். ஒரே அலைநீளம் உள்ள அலைகள் குறுக்கீடு செய்தால், விளைவு வீச்சு, குறுக்கிடும் அலைகளின் வீச்சுக்களின் கூட்டுத் தொகைக்குச் சமம் ஆகும்.
சம அலைநீளமும் ஒத்த கட்டம் அல்லது ஒரே கட்ட வேறுபாடுகள் கொண்ட இரு அலைகளை வெளிப்படுத்தும் ஒளி மூலங்கள் ஓரியல் மூலங்கள் எனப்படும்.

இரண்டு ஓரியல் அலைகள் ஒரே ஊடகத்தில் செல்லும் போது பல்வேறு புள்ளிகளில் மேற்பொருந்தும் போது ஒரு அலையின் முகடும்-முகடும் சந்தித்துக் கொண்டாலோ அல்லது அகடும்-அகடும் சந்தித்துக் கொண்டாலோ அங்கு இடப்பெயர்ச்சி பெருமமாக இருக்கும். எனவே அப்புள்ளிகள் பொலிவுடன் தோன்றும். இவ்வகை குறுக்கீட்டு விளைவு ஆக்க குறுக்கீட்டு விளைவு எனப்படும்.

இரண்டு ஓரியல் அலைகள் ஒரே ஊடகத்தில் செல்லும் போது பல்வேறு புள்ளிகளில் மேற்பொருந்தும் போது ஒரு அலையின் முகடும் மற்றொரு அலையின் அகடும் சந்தித்துக் கொண்டால் அங்கு இடப்பெயர்ச்சி சுழியாக இருக்கும். எனவே அப்புள்ளிகள் கருமையாக தோன்றும். இவ்வகை குறுக்கீட்டு விளைவு அழிவு குறுக்கீட்டு விளைவு எனப்படும்.

இவ்வாறு இரண்டு ஓரியல் அலைகள் ஒன்றோடு ஒன்று மேற்பொருந்தும் போது ஒளியின் செறிவு பொருமம் மற்றும் சிறுமம் என மாறி மாறி தோன்றும். இவ்வாறு ஒளியின் செறிவில் ஏற்படும் பகிர்வு குறுக்கீட்டு விளைவு என அழைக்கப்படுகிறது.

குறுக்கீட்டு விளைவு காலத்தைப் பொறுத்து மாறாமல் அமைவதற்கு கீழ்கண்ட நிபந்தனைகள் இருக்க வேண்டும்
1. இரு மூலங்களும் ஓரியல் மூலங்களாக இருக்க வேண்டும்.
2. இரு மூலங்களும் மிகக் குறுகலாக அமைய வேண்டும்
3. தனித்தனியான அகலமான பட்டைகள் பெறுவதற்கு இரு மூலங்களும் ஒன்றுக்கொன்று மிக அருகில் அமையவேண்டும்.

மேற்கோள்கள்
-----------

1. ↑  அறிவியல் களஞ்சியம் - தொகு 2 - பக்கம் 343
மார்க்சியத் திறனாய்வாளராக அறியப்படும் **தி.சு. நடராசன்** கல்லூரி மற்றும் பல்கலைக்கழகங்களில் பணியாற்றிய பேராசிரியர். தமிழில் மார்க்சியத் திறனாய்வுக்கு அடிப்படைகளை உருவாக்கித் தந்த பாளையங்கோட்டை *நா.வானமாமலையின்* ஆய்வு வட்டத்தில் பயிற்சி பெற்று முழுமையான திறனாய்வாளராகத் தன்னை வளர்த்துக் கொண்டவர்

வாழ்க்கைக் குறிப்பு
-------------------

விருதுநகர் மாவட்டம் திருத்தங்கல் என்னும் சிறுநகரில் பிறந்த நடராசன் முதுகலைத் தமிழ்ப் படிப்பைச் சென்னை மாநிலக் கல்லூரியிலும், முனைவர் பட்டத்தை மதுரைப் பல்கலைக்கழகத்திலும் முடித்தவர்.

ஆசிரியப்பணி
-----------

திருநெல்வேலி மதுரை திரவியம் தாயுமானவர் இந்துக்கல்லூரியில் 1971 இல் தமிழ் விரிவுரையாளராக பணியைத் தொடங்கிய நடராசன் 2000 இல் பணி நிறைவு பெறும் வரை மதுரைக் காமராசர் பல்கலைக்கழகத்தில் பணியாற்றினார். மதுரைப் பல்கலைக்கழகத்திலிருந்து *போலந்து நாட்டு வார்சா* பல்கலைக்கழகத்தில் *வருகைதரு பேராசிரியரா*க 4 ஆண்டு(1987-1990)களும், திருநெல்வேலி மனோன்மணியம் சுந்தரனார் பல்கலைக்கழகத்திற்கு *அழைப்புப் பேராசிரியராக* ஓராண்டு (1997-98)ம் அழைக்கப்பெற்றார்.. அவரது வழிகாட்டுதலில் பதினைந்திற்கும் மேற்பட்டவர்கள் முனைவர் பட்டங்களைப் பெற்றுப் பல்வேறு பல்கலைக்கழகங்களிலும் கல்லூரிகளிலும் பேராசிரியர்களாகத் திகழ்கின்றனர்.

இலக்கியப் பணிகள்
----------------

இந்திய அரசின் *சாகித்ய அகாடெமி*யின் பொதுக்குழு உறுப்பினராக ஆறு ஆண்டுகள் (1999-2005) பணியாற்றியவர். அதன் தொடர்ச்சியாக *ஞானபீட விருது*த் தேர்வுக்குழுவில் பணியாற்றிக் கொண்டிருக்கிறார். தமிழ்நாடு கலை இலக்கியப் பெருமன்றத்தின் இலக்கியப் பணிகளில் தொடர்ந்து பங்கேற்று வந்துள்ள தி.சு.நடராசன் மகாநதி என்ற இலக்கியச் சிற்றிதழின் ஆசிரியர் குழுவிலும் காந்தள் என்னும் திறனாய்வுக்கான இதழ் ஆசிரியப் பொறுப்பிலும் பணியாற்றியவர். சென்னையிலிருந்து வெளிவரும் சமூக விஞ்ஞானம் இருமாத இதழின் ஆசிரியர் குழுவில் பணியாற்றிக் கொண்டிருக்கிறார்

வெளியிட்டுள்ள நூல்கள்
---------------------

* திறனாய்வுக் கலை
* கவிதையெனும் மொழி
* தமிழின் பண்பாட்டு வெளிகள்
* தமிழகத்தில் வைதீக சமயங்கள்- வரலாறும் வக்கணைகளும்
* தமிழ் அழகியல்

### மொழிபெயர்ப்புகள்

* ரோமன் யாக்கப்சனின் மொழியியலும் கவிதையியலும் (Roman Jakobson's Linguistics and Poetics)
* மாயகாவ்ஸ்கியின் எழுத்துக்கலை (Mayakovsky's Craft of writing)

வெளி இணைப்புகள்
---------------

* எழுத்தாளர் தி.சு.நடராசன் புத்தகங்கள்
[*தொடர்பிழந்த இணைப்பு*]
**காற்றின் மொழி** 2018  ஆம் ஆண்டு வெளிவந்த நகைச்சுவை கலந்த ஒரு தமிழ் திரைப்படம் ஆகும். இப்படத்தை ராதா மோகன் எழுதி இயக்கியிருந்தார். இப்படம் இந்தியில் வெளியான 'தும்கரி சுலு' திரைப்படத்தின் மீளுருவாக்கமாகும். ஜோதிகா இப்படத்தில் முதன்மை கதாபாத்திரத்தில் நடித்து இருக்கிறார். விதார்த், லட்சுமி மஞ்சு ஆகியோர் முக்கிய பாத்திரங்களில் நடித்து இருக்கிறார்கள். 2018 ஆம் ஆண்டு நவம்பர் மாதம் 16 ஆம் தேதி வெளியிடப்பட்டது.

கதைச்சுருக்கம்
--------------

விஜயலட்சுமி பாலகிருஷ்ணன் (ஜோதிகா) ஒரு நடுத்தர குடும்ப பெண்ணாவார். இவரின் செல்லப் பெயர் விஜி ஆகும். விரார் எனும் இடத்தில் விஜி தனது கணவனான பாலகிருஷ்ணன் (விதார்த்) மற்றும் தனது ஒரே மகனுடன் வசித்து வந்தார். மேலும் இவர் நன்றாக சமைக்க, பாடக்கூடியவராகக் காணப்பட்டார். தனது ஓய்வு நேரங்களில் வானொலி கேட்டதுடன் ஒரு முறை அதில் நடைபெற்ற சிறந்த சுற்றுலா தலம் எனும் போட்டியில் அமுக்க அடுகலனும் வென்றார். விஜிக்கு வேலைக்கு செல்ல வேண்டும் என்று நீண்டநாள் ஆசை. இதற்கிடையில் விஜியின் தந்தை மற்றும் சகோதரிகள் அவரை எப்பொழுதும் வீட்டில் சும்மா தானே இருக்கிறாய் என திட்டினர். இவ்வாறு வானொலி கேட்கும் விஜிக்கு அங்கு வானொலித் தொகுப்பாளராகப் பணிபுரியும் அஞ்சலியின் பழக்கம் கிடைக்கிறது. வானொலி நிகழ்ச்சியில் தான் பெற்ற பரிசை வாங்க செல்லும் போது, வானொலித் தொகுப்பாளராகப் பணிபுரியும் வாய்ப்பு வானொலி நிலைய உயர் அதிகாரி மரியா மூலமாக கிடைக்கின்றது. அதன்பின்னர் அப்பணியில் ஏற்பட்ட சிக்கல்கள், தன் குடும்பத்தினரின் எதிர்ப்புகளை எவ்வாறு சமாளிக்கிறார், இவற்றைத் தாண்டி வாழ்வில் எவ்வாறு வெற்றி கொள்கிறார் என்ற போக்கில் அமைந்திருக்கிறது கதை.

நடிகர்கள்
---------

* ஜோதிகா - விஜயலட்சுமி பாலகிருஷ்ணன் (விஜி) / ஆர்.ஜே. மது
* விதார்த் - பாலகிருஷ்ணன் (பாலு), விஜி கணவர்
* லட்சுமி மஞ்சு - மரியா, வானொலி தலைமை அதிகாரி
* சிந்து ஷயாம் - பிரீத்தி, வானொலி வரவேற்பாளர்
* சாண்ட்ரா எமி - ஆர்ஜே. அஞ்சலி
* இளங்கோ குமரவேல் - கும்பக்கரை கிருஷ்ணமூர்த்தி என்ற (கும்கி)
* நாராயண் லக்கி - சந்தீப்
* மோகன் ராம் - விஜி தந்தை
* சீமா தனேஜா - விஜி சகோதரி
* சிந்து சேகரன் - விஜி சகோதரி
* எம். எஸ். பாஸ்கர் - நீலகண்டன் (நீலு)
* மனோபாலா - மூர்த்தி
* மயில்சாமி - டீ கடை முதலாளி
* உமா பத்மநாபன் - மாமி
* யோகி பாபு - மகேஷ் பாபு (சிறப்பு தோற்றம்)
* சிலம்பரசன் (சிறப்பு தோற்றம்)

இசை
---

A.R. ரகுமானின் மருமகன் A.H காஷிப் இப்படத்திற்கு இசையமைத்திருந்தார். இப்படத்தின் பாடல் வரிகளை மதன் கார்க்கி எழுதியிருந்தார்.

தயாரிப்பு
---------

இப்படம் 40 நாள் பணி முடிவில் முதலாவது புகைப்படம் 2018 ஆனி 4ம் திகதி வெளியானது.

மேற்கோள்கள்
-----------

1. ↑  "Simbu, Jyothika team up for fourth time". 10 July 2018.
2. ↑
3. ↑  "Confirmed: Jyothika to star in Tamil remake of 'Tumhari Sulu' - Times of India".
4. ↑  "Kaatrin Mozhi: Lakshmi Manchu in awe of Jyothika - Times of India".
5. ↑  "Photo: Lakshmi Manchu meets Suriya, says she's a fan of Jyothika - Times of India".
6. ↑
7. ↑
8. ↑  "Confirmed: AH Kaashif to compose music for 'Kaatrin Mozhi' - Times of India".
9. ↑  "Kaatrin Mozhi: Tamil remake of Tumhari Sulu starring Jyothika starts shoot; film aims for October release- Entertainment News, Firstpost".

வெளி இணைப்புகள்
---------------

* இணையதள திரைப்பட தரவுத் தளத்தில் *காற்றின் மொழி (திரைப்படம்)*